EkBass/fiwiki-20250220-pages-articles huggingface dataset:
Sigurd Hoel

Sigurd Hoel (14. joulukuuta 1890 Nord-Odal – 14. lokakuuta 1960 OsloNorsk biografisk leksikon) oli norjalainen kirjailija, kustannusalan vaikuttaja, yhteiskunnallinen keskustelija, kulttuuripersoonasigurd-hoel.no Kort biografi og bibliografi ja kirjallisuuskriitikko. Hänen esikoisteoksena oli novellikokoelma Veien vi gaar 1922. Hoel opiskeli luonnontieteitä ja työskenteli opettajana ja toimittajana. Hän teki läpimurtonsa 1927 teoksella Syndare i sommarsol, jonka pohjalta on tehty elokuva vuosina 1934 ja 2001. Hänen pääteoksensa on Veien til verdens ende (1933), joka on maalaisympäristöön sijoittuva lapsuudenkuvaus, Møte ved Milepelen (1947) jolla hän ottaa etäisyyttä natsismiin ja problematisoi toisen maailmansodan aikaisia tapahtumia, sekä viimeinen romaani Trollringen (1958). Hoel oli yhtenä aloitteentekijänä, kun Norjan akatemia (Det Norske Akademi for Språk og Litteratur) perustettiin 1953.Norska Akademien Hoel oli Gyldendalin Gule serienin toimittaja.Sigurd Hoel i NRK Forfatter ==Teokset == * Veien vi gaar, runoja, 1922 * Syvstjernen, romaani, 1924 * Syndere i sommersol, romaani, 1927 * Ingenting, romaani, 1929 * Mot muren, näytelmä, 1930 * Don Juan, näytelmä Helge Krogin kanssa, 1930 * En dag i oktober, romaani, 1931 * Veien til verdens ende, romaani, 1933 * Fjorten dager før frostnettene, romaani, 1935 * Sesam Sesam, romaani, 1938 * Prinsessen på glassberget, novelleja, 1939 * 50 gule, artikkeleita, 1939 * Arvestålet, romaani, 1941 * Tanker i mørketid, esseitä, 1945 * Møte ved milepælen, romaani, 1947 * Tanker fra mange tider, esseitä, 1948 * Jeg er blitt glad i en annen, romaani, 1951 * Tanker mellom barken og veden, esseitä, 1952 * Stevnemøte med glemte år, romaani, 1954 * Tanker om norsk diktning, esseitä, 1955 * Ved foten av Babels tårn, romaani, 1956 * Trollringen, romaani, 1958 1959 * De siste 51 gule, artikkeleita, * Kapitler om kjærlighet, valikoima tekstejä, 1960 == Suomennetut teokset == *Lokakuun päivä, suom. Matti Salonen. Jyväskylä, 1937. *Syntisiä kesäauringossa (Syndere i sommersol) Helsinki: Kansankirja, 1945. == Filmografia == Hoelin teoksien pohjalta on tehty elokuvia, ja hän on myös käsikirjoittanut niitä. * Syndare i sommarsol (romaanista "Syndere i sommersol") 2001 * Før frostnettene 1966 * Stevnemøte med glemte år 1957 * Rakkauden umpikuja (romaanista "En dag i oktober") (käsikirjoittaja) 1956 * Vi flyger på Rio (käsikirjoittaja) 1949 * Trollfossen (käsikirjoittaja) 1948 * Syndere i sommersol 1934 == Palkinnot ja tunnustukset == * Gyldendals legat 1940 * Bokhandlerprisen 1948Bokhandlerprisen ==Lähteet == == Aiheesta muualla == * NRK: Lydfiler med Sigurd Hoel Luokka:Norjalaiset kirjailijat Luokka:Vuonna 1890 syntyneet Luokka:Vuonna 1960 kuolleet
Pohjanmeren valtakunta

Pohjanmeren valtakunta oli valtakunta, jota hallitsi Knuut Suuri Englannin, Tanskan sekä Norjan kuninkaana vuosien 1016 ja 1035 välillä. Valtakuntaan kuului myös osa nykypäivän Ruotsista. Luokka:Englannin historia Luokka:Englannin keskiaika Luokka:Imperiumit Luokka:Euroopan entiset valtiot Luokka:Pohjoismaiden historia Luokka:Tanskan keskiaika Luokka:Pohjanmeren historia
Westfalenin kuningaskunta

Westfalenin kuningaskunta (, ) oli 2,6 miljoonan asukkaan kuningaskunta Saksassa, joka oli olemassa vuodesta 1807 vuoteen 1813. Siihen kuului Hessen ja muita nykypäivän Saksan alueita. Kuningaskunta oli Ranskan ensimmäisen keisarikunnan vasallivaltio, jota hallitsi Napoleon I:n veli Jérôme Bonaparte. Westfalenin kuningaskunnan perustaminen sai alkusysäyksensä vuonna 1806 Jenan–Auerstedtin taistelun jälkimainingeissa. Napoleonin kyseisessä taistelussa saavuttama voitto oli Preussin armeijalle siinä määrin tuhoisa, että Saksassa ei ollut enää varteenotettavaa sotilasmahtia, joka olisi voinut vastustaa Napoleonia. Tämä tarjosi Napoleonille tilaisuuden miehittää neljännen liittokunnan sodassa puolueettomiksi julistautuneet Elben länsipuoliset ruhtinaskunnat, kuten esimerkiksi Hessenin vaaliruhtinaskunnan. Vuonna 1807 solmitussa Tilsitin sopimuksessa Preussi joutui luopumaan kaikista Elben länsipuolisista alueistaan. Näistä ja jo aiemmin miehittämistään ruhtinaskunnista Napoleon loi Westfalenin kuningaskunnan, jonka kruunun hän antoi veljelleen Jérômelle. Napoleon myös antoi laatia uudelle valtiolle perustuslain, joka oli lukuisista epäjohdonmukaisuuksistaan ja ristiriidoistaan huolimatta ensimmäinen laatuaan Saksassa. Taloudenpito kuningaskunnassa ei koskaan ollut tasapainoista johtuen Napoleonin vaatimuksista perustaa westfalenilaisia joukko-osastoja Ranskan sotia varten sekä kustantaa ranskalaisten joukkojen ylläpito Westfalenin alueella. Westfalenin kuningaskunta joutui lopulta miehitetyksi ja hajotetuksi kuudennen liittokunnan sodassa Napoleonin vihollisten toimesta hänen kärsittyään tappio Leipzigin taistelussa vuonna 1813. ==Lähteet== * * * ==Aiheesta muualla== Luokka:Ranskan vasallit Luokka:Saksan entiset valtiot ja valtiomuodostelmat‎
Brabantin herttuakunta

Brabantin herttuakunta (, ) oli Pyhän saksalais-roomalaisen keisarikunnan valtio, joka oli olemassa vuosina 1183–1795. Se käsitti alueita nykyisten Belgian ja Alankomaiden alueista. Nykyään kaikki herttuakunnan entiset alueet (lukuun ottamatta enklaaveja) sijaitsevat Belgiassa, lukuun ottamatta Hollannin Pohjois-Brabantin provinssia. == Brabantin historia == Brabant oli osa Burgundin Alankomaita (1384–1482), ja myöhemmin Habsburgien Alankomaita (1482/1556–1795). === Brabantin suku === Brabant oli hallitsijasuku Brabantin herttuakunnassa vuosina 1183–1406. Suku on lähtöisin Reinierien (”Reininmaan”) suvusta. Pyhän saksalais-roomalaisen keisarikunnan keisari Fredrik I Barbarossa myönsi vuonna 1183 Gottfried III:n pojalle, Leuvenin kreivi ja Brabantin maakreivi Henrik I:lle, Brabantin herttuan arvon. Henrik I:n poika Henrik II meni naimisiin svaabilaisen Marian kanssa. Avioliiton lapset seurasivat Brabantissa ja Limburgissa kruununperimyksessä. Toisen kerran hän meni naimisiin Thüringen-suvun Sofian kanssa. Tämän avioliiton kautta syntyneestä pojasta, myös Henrik I, tuli Hessenin maakreivi ja samalla Hessenin sekä Battenbergin sukujen esi-isäksi. Henrik II:n pojanpoika Johannes I Brabantilainen osti Limburgin herttuakunnan vuonna 1288. Hänen tyttärentyttärensä Johannan kanssa Brabantin linja kuoli ja molemmat herttuakunnat joutuivat Burgundin herttuakunnan suvuille. Brabantin talosta syntyi useita sukuhaaroja, kuten Glymesin ja Corsselaarin suvut. == Hallinto == Brabantin hallinto Valtiomuoto herttuakunta Dynastia * Brabant (1106/1183–1430) * Valois (1430–1482) * Habsburg (Espanjan sukulinja; 1482–1713) * Habsburg (Itävallan sukulinja; 1713–1795) Valtionpäämies Brabantin herttua Hallituksen päämies käskynhaltija (virkatitteli rugaard), niin sanottu taloudenhoitaja ja kreivin sijainen Hallinnollinen keskus Leuven (1183–1267) Bryssel (1267–1795) == Galleria == Karttoja Brabantista. Tiedosto:Map of Brabant (KBR ms. 2088-2098) by Gillis van der Hecken.jpg|Brabantin kartta noin vuonna 1536. Tiedosto:Blaeu 1645 - Tertia pars Brabantiæ qua continetur Marchionat SRI horum urbs primaria Antverpia.jpg|Blaeun vuonna 1645 tekemä kartta Brabantin luoteisosasta. Tiedosto:Blaeu 1645 - Quarta pars Brabantiæ cujus caput Sylvaducis.jpg|Blaeun vuonna 1645 tekemä kartta Brabantin koillisosasta. Tiedosto:Belgii Universi seu Inferioris Germaniae (Dix-Sept Provinces, Zeventien Provincien, Seventeen Provinces) Map.jpg|Kartta Brabantin herttuakunnan seitsemästätoista maakunnasta vuodelta 1747. == Katso myös == * Pohjois-Brabant == Lähteet == == Aiheesta muualla == Luokka:Alankomaiden historia Luokka:Belgian historia Luokka:Euroopan entiset monarkiat Luokka:Pyhän saksalais-roomalaisen keisarikunnan osat
Brabant

Brabant voi tarkoittaa seuraavia: ;Alueita ja paikkakuntia: * Brabantin herttuakunta, nykyisen Belgian ja Alankomaiden alueella 1183–1585 sijainnut herttuakunta * Pohjois-Brabant, Alankomaiden maakunta * Brabant, Belgian entinen maakunta * Flanderin Brabant, Belgian maakunta * Vallonian Brabant, Belgian maakunta * Brabant, saari Antarktiksella * Le Morne Brabant, niemi Mauritiuksen eteläkärjessä * Brabant-sur-Meuse, kunta Meusen departementissa Ranskassa ;Henkilöitä: * Pierre Brabant (1925–2014), kanadalainen pianisti ja säveltäjä * Sigerius Brabant, Sigerus Brabantilainen (n. 1240–1284), alankomaalainen skolastinen filosofi ;Laivoja: * Hr. Ms. Noord Brabant (1899), Alankomaiden kuninkaallisen laivaston Holland-luokan panssarikansiristeilijä * Hr. Ms. Noord Brabant (D810), Alankomaiden kuninkaallisen laivaston Holland- luokan hävittäjä, käytössä 1955–1974
Prinssi Ahmedin seikkailut

Prinssi Ahmedin seikkailut (Die Abenteuer des Prinzen Achmed) on saksalaisen Lotte Reinigerin tekemä animaatioelokuva vuodelta 1926. Se on vanhin säilynyt pitkä animaatio. Elokuva on tehty siluettianimaationa. Vaikutteita se on saanut muun muassa Tuhannen ja yhden yön tarinoista. ==Lähteet== ==Aiheesta muualla== * (u.a. zeitgenössische Rezension, Uraufführungsplakat, Zensurkarte, Silhouettenfiguren, Fotos) * Ausschnitt aus Die Abenteuer des Prinzen Achmed, näyte (7 min) Deutsche Digitale Bibliothek * Restaurierungsbericht: Die Abenteuer des Prinzen Achmed Deutsches Filmmuseum Luokka:Vuoden 1926 saksalaiset elokuvat Luokka:Saksalaiset mykkäelokuvat Luokka:Saksalaiset animaatioelokuvat‎ Luokka:Saksalaiset mustavalkoelokuvat
Hannoverin kuningaskunta

Hannoverin kuningaskunta () perustettiin lokakuussa 1814 Wienin kongressissa. Kuningaskunnan edeltäjä oli Braunschweig-Lüneburgin vaaliruhtinaskunta. Se liittyi 38 muun valtion kanssa Saksan liittoon kesäkuussa 1815. Hannoverin kuningaskuntaa hallitsi Hannover-suku personaaliunionissa Ison-Britannian ja Irlannin yhdistyneen kuningaskunnan kanssa vuoteen 1837 saakka. Vuonna 1866 Hannoverin kuningaskunta joutui Preussin kuningaskunnan valtaamaksi ja muuttui Hannoverin provinssiksi. Saksan yhdistymisen seurauksena Hannoverista tuli muun Preussin kuningaskunnan kanssa osa Saksan keisarikuntaa tammikuussa 1871. Hannover lopulta yhdistettiin pienempien valtioiden kanssa luomaan Ala-Saksin osavaltion Länsi-Saksassa, josta tuli myöhemmin nykypäivän Saksa. == Kuninkaat == *Yrjö III 1814–1820 (myös Ison-Britannian kuningas) *Yrjö IV 1820–1830 (myös Ison-Britannian kuningas) *Vilhem IV 1830–1837 (myös Ison-Britannian kuningas) *Ernst August 1837–1851 *Yrjö V 1851–1866 == Lähteet == == Aiheesta muualla == Luokka:Ala-Saksin historia Luokka:Euroopan entiset monarkiat Luokka:Saksan entiset valtiot ja valtiomuodostelmat
Heil dir, Hannover

Heil dir, Hannover () oli Hannoverin vaaliruhtinaskunnan, myöhemmin Hannoverin kuningaskunnan kansallislaulu. Kuten monet 1600- ja 1700-lukujen hallitsijat, myös Ison-Britannian ja Hannoverin Yrjö I pyysi Georg Friedrich Händelia säveltämään kansallislaulun. Händelin sävellys pysyi Ison-Britannian ja Irlannin yhdistyneen kuningaskunnan kansallislauluna valtioiden personaaliunionin päättymisen jälkeenkin vuonna 1837. Myös monet muut Saksan keisarikunnan valtiot valitsivat tämän sävelen kansallislaulukseen. Heil dir, Hannover oli muun muassa Oldenburgin suurherttuakunnan sekä Baijerin ja Preussin kuningaskuntien kansallislauluna. Vuoden 1871 jälkeen siitä tuli Saksan keisarikunnan kansallislaulu sanoituksilla Heil dir im Siegerkranz. ==Sanat== ===Ensimmäinen säe=== Heil Dir Hannover, heil! Freude werd’ Dir zuteil, Freude stets mehr. Jauchze, Du Engelschor, Dringe zu Gottes Ohr! Mit Deinem Freudenchor: Gebt Gott die Ehr’! ===Toinen säe=== Gott gab den Freudentag, Was tief verborgen lag, Kam nun ans Licht. Zage nicht, Erdensohn, Wenn schwarz die Wolken droh’n, Gott hälz auf seinem Thron Waag’ und Gewicht. ===Kolmas säe=== Er führt alles aus, Schützt unser Welfenhaus mit mächt’gem Arm. Eintracht ist Gottes Band: König und Vaterland Reichen sich Herz und Hand Heilig und warm. Luokka:Historialliset kansallislaulut Luokka:Saksalaiset isänmaalliset laulut
Irmin

Irmin on vanha germaaninen sodan jumala, joka on luultavasti vastannut sodan jumala Tiwazia (Tyr). Nimi Irmin lienee alun perin tarkoittanut "jumalallinen" tai "pyhä", mutta merkitys muuttui tarkoittamaan "vahva" tai "mahtava". Saksien Irminsulin pylväs oli ilmeisesti pyhitetty Irminille. Hildebrandsliedissä mainittu Irmingot on muistuma tästä muinaisesta jumalasta.Lurker 1987, s. 89Jordan 1992, s. 136 == Lähteet == * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Sodan jumalat Luokka:Germaaniset jumalat
Accolade

Accolade, Inc. oli yhdysvaltalainen videopelien julkaisija. Yrityksen perustivat vuonna 1984 Alan Miller ja Bob Whitehead, jotka olivat myös mukana perustamassa Activisionia. Vuonna 1999 Infogrames osti yhtiön. Kaupan myötä Infogrames sai Accoladen kehitysosaston ja jakeluverkoston sekä muut resurssit. == Pelit == Yhtiön julkaisemia pelejä: * Test Drive (1987) * Grand Prix Circuit (1988) * Star Control (1990) * Elvira: Mistress of the Dark (1990) == Lähteet == == Aiheesta muualla == * Profiili MobyGamesissä Luokka:Entiset yhdysvaltalaiset videopeliyritykset Luokka:Infogrames Entertainment
Me ollaan parhaita!

Me ollaan parhaita! (Vi är bäst!) on Lukas Moodyssonin käsikirjoittama ja ohjaama ruotsalainen nuortenelokuva vuodelta 2013. Ohjaaja laati elokuvan käsikirjoituksen kirjailijavaimonsa Coco Moodyssonin omaelämäkerrallisen sarjakuvan Aldrig godnatt pohjalta. Elokuvassa kuullaan muun muassa Ebba Grönin ja KSMB:n musiikkia. Punkyhtyeen perustavaa tyttökolmikkoa näyttelevät Mira Barkhammar, Mira Grosin ja Liv LeMoyne. == Juoni == Vuoden 1982 Tukholmassa 13-vuotiaat tytöt Bobo, Klara ja Hedvig vetelehtivät kaduilla ja höpöttävät. Vaikka kaikki sanovat punkin jo kuolleen, tytöt päättävät perustaa punkyhtyeen. == Rooleissa == == Vastaanotto == Film-O-Holic.com- elokuvasivustolla Heidi Horila luonnehtii elokuvaa ”linjakkaaksi kuvaukseksi 13-vuotiaiden tyttöjen elämästä kaikkine tyypillisine puhkeamassa olevan teini-iän vaikeuksineen ja haasteineen”. Hän sanoo elokuvan olevan tyttöyden kuvauksena omaa luokkaansa ja toivoo Moodyssonin jatkavan samalla linjalla: ”Tämän kaltaisia, rohkeita ja yleisistä mielipiteistä vähät piittaavia roolimalleja tytöille ei juuri ole tarjolla.” MTV:n sivuilla kirjailija Tuuve Aro pitää Moodyssonia armoitettuna lasten ohjaajana ja antaa elokuvalle neljä tähteä viidestä. == Lähteet == Luokka:Vuoden 2013 ruotsalaiset elokuvat Luokka:Lukas Moodyssonin ohjaamat elokuvat Luokka:Nuortenelokuvat Luokka:Musiikkielokuvat
Punaiset (Norja)

Punaiset (, ) on norjalainen äärivasemmistopuolue. Puolue perustettiin maaliskuussa 2007, kun kommunistinen työväenpuolue ja punainen vaaliliitto yhdistyivät. Vuoden 2021 vaaleissa puolue saavutti kahdeksan paikkaa 4,7 prosentin kannatuksellaan. ==Lähteet== ==Aiheesta muualla== * Virallinen sivusto Luokka:Norjan puolueet Luokka:Kommunistiset puolueet
Tommi Jyry

Tommi Jyry (s. 16. elokuuta 1999 Helsinki) on suomalainen jalkapalloilija, joka edustaa romanialaista FC Petrolul Ploieștia. Hän on pelipaikaltaan keskikenttäpelaaja.https://nr.soccerway.com/players/tommi-jyry/463348/ Tommi Jyry soccerway-sivustolla Jyry on edustanut aikaisemmin HJK:ta ja kausina 2017–2018 Helsingin IFK:ta. Hän pelasi ensimmäisen Veikkausliigaottelunsa HIFK:n riveissä HJK:ta vastaan 12. syyskuuta 2017. Kaudella 2019 hän siirtyi Kuopioon KuPS:n riveihin ja oli voittamassa KuPS:n riveissä Suomen mestaruutta. Seuraava kausi 2020 meni Jyryn osalta pilalle harjoituksissa tapahtuneen loukkaantumisen vuoksi. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1999 syntyneet Luokka:Elävät henkilöt
Ferdinand (Toscanan kruununprinssi)

Ferdinand (; 6. elokuuta 1663 Firenze – 31. lokakuuta 1713 Firenze)Francesco Martelli: MEDICI, Ferdinando de’ Dizionario Biografico degli Italiani (2009), Enciclopedia Treccani. Viitattu 12.9.2017. oli Toscanan suurherttuakunnan kruununprinssi ja musiikkia sekä kuvataiteita tukenut mesenaatti. Suuriruhtinas Ferdinand oli pitkään hallinneen suurherttua Cosimo III:n vanhempi poika, joka kuoli ennen isäänsä eikä siksi koskaan noussut itse valtaan. Hänen äitinsä oli Ranskan prinsessa Marguerite-Louise d’Orléans. Ferdinandin puoliso oli vuodesta 1689 Baijerin herttuatar Violante Beatrice, mutta järjestetty avioliitto oli rakkaudeton ja lapseton. Cosimon seuraajaksi tuli lopulta Ferdinandin nuorempi veli Gian Gastone, joka jäi Medicin suvun viimeiseksi hallitsijaksi.Roderick Conway Morris: A Largely Forgotten Medici Who Was Both Musician and Art Collector New York Times 6.8.2013. Viitattu 12.9.2017. Cosimo III piti Ferdinandin sivussa hallitusasioista, joten Ferdinand omistautui taiteille, erityisesti musiikille. Hän oli itse lahjakas cembalonsoittaja ja kokosi ympärilleen muusikoita ja soitinrakentajia, jotka saivat kehitellä uusia soitintyyppejä. Yksi Ferdinandin suojateista oli pianon keksijänä pidetty soitinrakentaja Bartolomeo Cristofori, jonka hän kutsui Venetsiasta Toscanan pääkaupunkiin Firenzeen. Ferdinand tuki myös nuorta saksalaista säveltäjää Georg Friedrich Händeliä, jonka ensimmäinen italialainen ooppera Rodrigo kantaesitettiin Firenzessä vuonna 1707. Muita Ferdinandiin yhteydessä olleita säveltäjiä olivat Alessandro Scarlatti, Giacomo Antonio Perti ja Bernardo Pasquini. Ferdinand suosi myös kuvataiteita ja keräsi suuren henkilökohtaisen taidekokoelman, johon kuului runsaasti vanhojen mestareiden töitä. Hän toimi muun muassa flaamilaisen taidemaalarin Livio Mehusin, saksalaisen Johann Carl Lothin ja venetsialaisen Sebastiano Riccin mesenaattina. Ferdinand kasasi taideteoksia ja teetti tunnetuilla taiteilijoilla seinämaalauksia kesäasuntoonsa Firenzen Palazzo Pittiin ja Medicien vanhaan huvilaan Villa di Poggio a Caianoon. ==Lähteet== ==Aiheesta muualla== Luokka:Kruununperijät Luokka:Medicit Luokka:Mesenaatit Luokka:Vuonna 1663 syntyneet Luokka:Vuonna 1713 kuolleet
Tuomala

Tuomala on muun muassa seuraavien henkilöiden sukunimi: * Elsa Tuomala (1921–2016), kiekonheittäjä * Jani Tuomala (s. 1977), jalkapallomaalivahti * Jarkko Tuomala (s. 1961), koripalloilija * Kauko Tuomala (1918–1944), Mannerheim-ristin ritari * Matti Tuomala (s. 1949), kansantaloustieteen professori * Pertti Tuomala (1931–2020), vuorineuvos, Hankkijan pääjohtaja 1986–1990 ja Noveran pääjohtaja 1990–1992 * Saana Tuomala (s. 2001), jalkapalloilija * Sampsa Tuomala (s. 1989), näyttelijä ja koripalloilija * Tuomas Tuomala (1770–1827), maanviljelijä ja valtiopäivämies.
Lipsonen

Lipsonen on seuraavien henkilöiden sukunimi: *Leo Lipsonen (s. 1952), toimittaja ja kirjailija *Vilja Lipsonen (s. 1978), jääkiekkoilija.
Anna Maria Luisa de’ Medici

Anna Maria Luisa de’ Medici (11. elokuuta 1667 Firenze – 18. helmikuuta 1743 Firenze)Elvira Gencarelli: ANNA MARIA LUISA de' Medici, elettrice del Palatinato Dizionario Biografico degli Italiani (1961), Enciclopedia Treccani. Viitattu 12.9.2017. oli Pfalzin vaaliruhtinatar ja Toscanan suurherttuakuntaa hallinneen Medicin suvun viimeinen edustaja. Hän testamenttasi Medicien vuosisatojen aikana keräämät taideaarteet Toscanan kruunun omaisuudeksi sillä ehdolla, että niitä ei siirrettäisi pois Firenzen kaupungista. Anna Maria Luisan vanhemmat olivat Toscanan suurherttua Cosimo III ja Ranskan prinsessa Marguerite-Louise d’Orléans. Hänen puolisonsa oli vuodesta 1691 Pfalzin vaaliruhtinas Johan Vilhelm, mutta Cosimon järjestämä avioliitto oli lapseton. Kun Cosimo III alkoi vanhalla iällä pelätä dynastiansa sammumista, hän suunnitteli julistavansa Anna Maria Luisan ja tämän puolison kruununperillisikseen siinä tapauksessa että hänen poikansa eivät jättäisi perillisiä. Tämä suunnitelma ei kuitenkaan toteutunut Euroopan suurvaltojen vastustuksen vuoksi. Johan Vilhelm kuoli vuonna 1716 ja Anna Maria Luisa muutti seuraavana vuonna Pfalzin pääkaupungista Düsseldorfista takaisin Firenzeen. Kun Medici-suvun viimeinen hallitsija, Anna Maria Luisan veli Gian Gastone kuoli lapsettomana vuonna 1737, suurvallat nostivat Toscanan hallitsijaksi Lothringenin herttuan Frans Stefanin, mutta Medicien yksityisomaisuus periytyi Anna Maria Luisalle.Nordisk familjebok (1912), s. 1424 Runeberg.org. Viitattu 11.9.2017. Anna Maria Luisa allekirjoitti lokakuussa 1737 Frans Stefanin kanssa sopimuksen, jonka mukaan Frans Stefanista tulisi hänen ainoa perillisensä sillä ehdolla, että Medicien taidekokoelmia ei koskaan siirrettäisi pois Firenzestä ja ne pidettäisiin yleisön nähtävillä. Anna Maria Luisan kuoltua vuonna 1743 muun muassa Uffizin taidegalleria, Palazzo Pittin huvila, Laurenziana-kirjasto, San Lorenzon kirkon Medici-kappeli ja niiden taidekokoelmat siirtyivät siten Toscanan valtion omaisuudeksi. Nykyään Firenzen kaupunki muistaa Anna Maria Luisaa maailmankuulun taidekeskittymän perustajana.History of the Uffizi Gallery Uffizi.org. Viitattu 12.9.2017.Mary Ann Pinto: To whom we owe it all – The legacy of Lady de’ Medici The Florentine 8.2.007. Viitattu 12.9.2017. Anna Maria Luisan arveltiin pitkään kuolleen kuppaan. Vuonna 2012 hänen hautansa avattiin, jolloin jäännöksistä otetuista näytteistä ei löydetty viitteitä ainakaan pitkälle edenneestä kupasta. Vaihtoehtoisena kuolinsyynä on pidetty rintasyöpää.Alison Abbott: The last Medici may not have died of syphilis after all Nature 14.2.2013. Viitattu 12.9.2017. ==Lähteet== ==Aiheesta muualla== Anna Maria Luisa de’ Medici Luokka:Lahjoittajat Luokka:Vuonna 1667 syntyneet Luokka:Vuonna 1743 kuolleet
Tehuantepecinlahti

Tehuantepecinlahti () on leveä Tyynenmeren lahti eteläisessä Meksikossa. Lahden ranta muodostaa Tehuantepecinkannaksen etelärannan. Lahden rannalla on useita laguuneja, ja lahteen laskee monia jokia, joista suurin on Tehuantepecjoki. Tehuantepecinlahden ranta kuuluu lännessä Oaxacan osavaltioon ja idässä Chiapasin osavaltioon. Lahden rannan suurin asutuskeskus on satamakaupunki Salina Cruz Oaxacan puolella lahtea. == Lähteet == Luokka:Tyynenmeren lahdet Luokka:Meksikon maantiede
Isabella Tomasi

Isabella Tomasi eli sisar Maria Crocifissa della Concezione (29. toukokuuta 1645 Agrigento, Italia – 16. lokakuuta 1699 Palma di Montechiaro, Agrigento, ItaliaNew Saints) oli italialainen nunna, joka kirjoitti salakielellä kirjeen, jota hän väitti Paholaisen kirjoittamaksi. Kirjettä on kyetty tulkitsemaan vasta vuonna 2017, kun tutkijat onnistuivat erään ohjelman avulla selvittämään 15 riviä kirjeen tekstistä.Tutkijat ratkaisivat yli 300 vuotta vanhan koodikielen. Ilta-Sanomat 12.9.2017 ==Lähteet== == Aiheesta muualla == * A ‘possessed’ nun’s 17th century devil letter has finally been translate. Metso.co.uk * Nun’s letters from Lucifer decoded via the dark web. The Times 7.9.2017 * Coded letter written by a 17th Century nun while she was 'possessed by the Devil' is finally translated using decryption software discovered on the dark web. Mail Online, Daily Mail 8.9.2017 Luokka:Italialaiset henkilöt Luokka:Vuonna 1645 syntyneet Luokka:Vuonna 1699 kuolleet
Amanda Palo

Amanda Palo (s. 1989) on helsinkiläinen näyttelijä ja teatterintekijä. Palo on vaikuttanut mm. Ryhmäteatterissa, Kansallisteatterissa ja Helsingin kaupunginteatterissa, minkä lisäksi hän on Helsingin Kellariteatterin jäsen vuodesta 2011. Palo kuuluu taidekollektiivi Helsingin Feministisen Salaseuran jäseniin. Amanda Palon esikoiskäsikirjoitus Kilari tuli ensi-iltaan Teatteri Kapsäkkiin 27. marraskuuta 2017. Kyseessä on Amanda Palon käsikirjoittama ja esittämä omaelämäkerrallinen monologiesitys seksuaalisesta väkivallasta ja mielenterveysongelmista, jonka on ohjannut Olga Palo. Palo on esiintynyt näyttelijä Markku Haussilan musiikkivideolla "Walk of shame" sekä Ville Vierikon ohjaamalla Aino Vennan musiikkivideolla "Waltz to Paris". Palon isovanhemmat olivat näyttelijät Tauno Palo ja Kirsti Ortola, ja hänen vanhempansa ovat näyttelijä Jukka-Pekka Palo sekä teatteripukusuunnittelija Riitta Anttonen-Palo. ==Lähteet== Luokka:Vuonna 1989 syntyneet Luokka:Elävät henkilöt Luokka:Suomalaiset näyttelijät
Ode to Newfoundland

Ode to Newfoundland () on Kanadan Newfoundlandin ja Labradorin provinssin virallinen hymni. Sen sävelsi Cavendish Boyle vuonna 1902 nelisäkeisenä runona nimeltä Newfoundland. 20. toukokuuta 1904 se valittiin brittiläiseen imperiumiin kuuluvan Newfoundlandin dominion viralliseksi ”kansallislauluksi”. == Sanat == :When sun rays crown thy pine clad hills, :And summer spreads her hand, :When silvern voices tune thy rills, :We love thee, smiling land. :We love thee, we love thee, :We love thee, smiling land. :When spreads thy cloak of shimmering white, :At winter's stern command, :Thro' shortened day, and starlit night, :We love thee, frozen land. :We love thee, we love thee :We love thee, frozen land. :When blinding storm gusts fret thy shore, :And wild waves lash thy strand, :Thro' spindrift swirl, and tempest roar, :We love thee windswept land. :We love thee, we love thee :We love thee windswept land. :As loved our fathers, so we love, :Where once they stood, we stand; :Their prayer we raise to Heaven above, :God guard thee, Newfoundland :God guard thee, God guard thee, :God guard thee, Newfoundland. ==Lähteet== Luokka:Historialliset kansallislaulut Luokka:Kanadalaiset musiikkikappaleet Luokka:Vuoden 1902 kappaleet
Fidžin dominio

Fidžin dominio () oli Fidžin virallinen nimi lokakuun 1970 ja lokakuun 1987 välillä. Kun Britannian valta loppui vuonna 1970, myönnettiin Fidžille itsenäisyys dominiona, jolloin Yhdistyneen kuningaskunnan monarkki, Elisabet II, pysyi maan valtionpäämiehenä Fidžin kuningattarena. Häntä edusti maassa kenraalikuvernööri. Fidži julistautui tasavallaksi 6. lokakuuta 1987 kahden sotilasvallankaappauksen jälkeen, poistaen Elisabet II:n maan valtionpäämiehen asemasta. == Kenraalikuvernöörit == Fidžin ollessa dominiona seuraavat henkilöt toimivat maan kenraalikuvernöörinä: # Sir Robert Sidney Foster (10. lokakuuta 1970 – 13. helmikuuta 1973) # Ratu Sir George Cakobau (13. helmikuuta 1973 – 12. helmikuuta 1983) # Ratu Sir Penaia Ganilau (12. helmikuuta 1983 – 6. lokakuuta 1987) == Pääministerit == Seuraavat henkilöt toimivat Fidžin dominion pääministerinä ja hallituksen päämiehenä: # Sir Kamisese Mara (10. lokakuuta 1970 – 13. huhtikuuta 1987) # Timoci Bavadra (13. huhtikuuta 1987 – 14. toukokuuta 1987) == Lähteet == Luokka:Entiset Commonwealth realm -valtiot Luokka:Fidžin historia Luokka:Oseanian entiset valtiot
Alfred Gadenne

Alfred Gadenne (31. tammikuuta 1946 – 11. syyskuuta 2017) oli belgialainen poliitikko. Hänen puolueensa oli Centre démocrate humaniste ja hän toimi Hainaut’ssa sijaitsevan Mouscronin kaupungin pormestarina vuodesta 2006http://www.is.fi/ulkomaat/art-2000005364620.html kuolemaansa saakka. == Kuolema == Gadenne löydettiin 11. syyskuuta 2017 kurkku auki viillettynä kotinsa lähellä sijaitsevalta Luingnen hautausmaalta. Löytäjä oli hänen vaimonsa. Tekopaikalta otettiin kiinni 18-vuotias mies. RTBF:n mukaan epäillyn isä teki itsemurhan reilut kaksi vuotta aiemmin. Hän oli työskennellyt kaupungin virkamiehenä ja teki itsemurhan saatuaan potkut. Ilmeisesti poika halusi kostaa pormestarille isänsä kohtelun.http://m.iltalehti.fi/ulkomaat/201709122200387365_ul.shtml Gadennella oli tapana avata ja lukita hautausmaan portti päivittäin. Hänet surmattiin, kun hän oli lukitsemassa porttia.http://www.is.fi/ulkomaat/art-2000005364180.html == Lähteet == Luokka:Belgialaiset poliitikot Luokka:Belgialaiset henkirikosten uhrit Luokka:Pormestarit Luokka:Vuonna 1946 syntyneet Luokka:Vuonna 2017 kuolleet
Mauritius (Commonwealth realm)

Mauritiuksen Commonwealth realm, viralliselta nimeltään Mauritius, oli nykyisen Mauritiuksen tasavallan edeltäjä. Valtio oli olemassa vuosien 1968 ja 1992 välillä. Kun Britannian valta loppui vuonna 1968, Mauritius Independence Act 1968 muutti Mauritiuksen kruununsiirtomaan itsenäiseksi Commonwealth realmiksi. Yhdistyneen kuningaskunnan monarkki, Elisabet II, pysyi maan valtionpäämiehenä. Valtionpäämiestä Mauritiuksessa edusti kenraalikuvernööri. == Kenraalikuvernöörit == Mauritiuksen ollessa Commonwealth realmina seuraavat kenraalikuvernöörit edustivat kuningatar Elisabet II:a: # Sir John Shaw Rennie (12. maaliskuuta – 27. elokuuta 1968) # Sir Michel Rivalland (27. elokuuta – 3. syyskuuta 1968) # Sir Leonard Williams (3. syyskuuta 1968 – 27. joulukuuta 1972) # Sir Raman Osman (27. joulukuuta 1972 – 31. lokakuuta 1977) # Sir Henry Garrioch (31. lokakuuta 1977 – 26. huhtikuuta 1979) # Sir Dayendranath Burrenchobay (26. huhtikuuta 1979 – 28. joulukuuta 1983) # Sir Seewoosagur Ramgoolam (28. joulukuuta 1983 – 15. joulukuuta 1985) # Sir Cassam Moollan (15. joulukuuta 1985 – 17. tammikuuta 1986) # Sir Veerasamy Ringadoo (17. tammikuuta 1986 – 12. maaliskuuta 1992) == Pääministerit == Seewoosagur Ramgoolam ja sen jälkeen Sir Anerood Jugnauth toimivat Mauritiuksen pääministerinä. == Lähteet == Luokka:Afrikan entiset monarkiat Luokka:Entiset Commonwealth realm -valtiot Luokka:Mauritiuksen historia
Omenasota

Omenasota (Äppelkriget) on Tage Danielssonin ohjaama ruotsalainen komediaelokuva vuodelta 1971. Danielsson kirjoitti myös sen käsikirjoituksen yhdessä Hans Alfredsonin kanssa. Elokuvan pääosissa näyttelevät Gösta Ekman, Per Grundén ja Monica Zetterlund. ==Juoni== Saksalainen miljonääri Jean Volkswagner saapuu hiljaiseen ja idylliseen Änglamarkin kylään muuttakseen sen omenatarhat Deutschneyland-nimiseksi suureksi vapaa-aikakeskukseksi. Hänen häikäilemättömät kätyrinsä saavat vastusta paikallisesta vastarintaliikkeestä, jonka kaikkien jäsenten nimi vaikuttaa olevan Lindberg. ==Tuotanto== Elokuvassa kuullaan toistakymmentä Evert Tauben laulua, joita esittää muun muassa hänen poikansa Sven-Bertil Taube. Laulusta ”Änglamark” tuli suosittu, ja Suomessa sen levytti Kim Floor nimellä ”Keijumaa”. Sekä laulu että elokuva hyötyivät 1970-luvun alun ympäristönsuojelutietoisuudesta ja osaltaan lisäsivät sitä. Omenasota oli ensimmäinen elokuva, jonka Hans Alfredson ja Tage Danielson kuvasivat Tomelillan seudulla Skånessa. ==Vastaanotto== Suomessa Omenasota sai 16 905 katsojaa elokuvateattereissa. Video-oppaassa vuodelta 1994 Bello Romano antoi elokuvan Suomessa julkaistulle VHS- kasettiversiolle kolme tähteä viidestä, mikä vastaa sanallista arviota ”hyvä”. Hän kuvaa elokuvaa hauskaksi mutta ”pehmeäksi pureskelluksi” varhaiseksi eurosatiiriksi. Helmikuussa 1996 Göteborgin ooppera kantaesitti Lars Johan Werlen elokuvan tarinan pohjalta säveltämän oopperan Äppelkriget .Samtliga uppsättningar (1994–2004) , GöteborgsOperan. Viitattu 12.9.2017. ==Lähteet== Luokka:Vuoden 1971 ruotsalaiset elokuvat Luokka:Ruotsalaiset draamakomediaelokuvat Luokka:Tage Danielssonin ohjaamat elokuvat Luokka:Elokuvat liike-elämästä
Ahvenanmaan maakuntavaalit 2015

Ahvenanmaan maakuntavaalit 2015 järjestettiin Ahvenanmaalla 18. lokakuuta 2015. Suurimmaksi puolueeksi nuosi Liberaalit, joka voitti Keskustan 1,6 prosentilla ja kasvatti paikka määräänsä kuudesta seitsemään. Keskustan kannatus laski 1,9 prosenttia mutta paikka määrä pysyi samana kuin edellisvaaleissa. Vaalien suurin voittaja oli Maltilliset, joka nosti kannatustaan 3,9 prosenttia ja paikkamääräänsä neljästä viiteen. Sosiaalidemokraatit kärsivät 2,7 prosentin tappion ja menettivät yhden paikan. Sitoutumaton kokoomus menetti kannatustaa 3 prosenttia ja hävisi yhden paikan. Ahvenanmaan itsenäisyyttä ajava Ahvenanmaan tulevaisuus kärsi 2,4 prosentin tappion ja menetti yhden kolmesta paikastaan. Uutena ryhmänä Maakuntapäiville nousi Ålandsk Demokrati, joka sai 3,6 prosenttia äänistä ja yhden paikan. Maakuntavaalien jälkeen muodostettiin uusi Ahvenanmaan maakunnan hallitus, johon tulivat vaalivoittaja Liberaalit sekä Maltilliset ja Sosialidemokraatit. Uudeksi maaneuvokseksi nousi Liberaalien Katrin Sjögren. ==Tulos== Ahvenanmaan maakuntavaalien 2015 tulos |- !colspan="8"| |- style="background-color:#E9E9E9;text-align:center;" ! colspan="3" rowspan="2" style="text-align:left;"| Puolueet ! colspan="3"| Äänet ! colspan="2"| Paikat |- style="background-color:#E9E9E9;text-align:center;" ! width="75"| Ääniä ! width="30"|% ! width="35"|+/– ! width="30"| Paikat ! width="30"|+/– |- | style="background-color:#8E96CB;"| | style="text-align:left;"| Liberaalit | L | | 23,3 | 3,0 | 7 | 1 |- | style="background-color:#A6CE39;"| | style="text-align:left;"| Keskusta | C | | 21,7 | 1,9 | 7 | 0 |- | style="background-color:#008AD1;"| | style="text-align:left;"| Maltilliset | M | | 17,8 | 3,9 | 5 | 1 |- | style="background-color:#C60D1A;"| | style="text-align:left;"| Sosiaalidemokraatit | S | | 15,8 | 1,1 | 5 | 1 |- | style="background-color:#FCD300;"| | style="text-align:left;"| Sitoutumaton kokoomus | Ob | | 9,6 | 3,0 | 3 | 1 |- | style="background-color:#F5A021;"| | style="text-align:left;"| Ahvenanmaan tulevaisuus | AF | | 7,4 | 2,5 | 2 | 1 |- | style="background-color:#46005C;"| | style="text-align:left;"| Åländsk Demokrati | ÅD | | 3,6 | Uusi | 1 | Uusi |- | style="background-color:#dddddd;"| | style="text-align:left;"| Hållbart Initiativ | HI | | 0,8 | Uusi | 0 | Uusi |- | colspan="8" style="background-color:#E9E9E9"| |- style="font-weight:bold;" | style="text-align:left;" colspan="3"| Yhteensä | | 100 % | style="background-color:#E9E9E9;"| | 30 | style="background-color:#E9E9E9;"| |- | colspan="8" style="background-color:#E9E9E9"| |- | style="text-align:left;font-size:90%;" colspan="9"| Lähde: JCI Mariehamn |- |} == Lähteet == # https://www.asub.ax/sites/www.asub.ax/files/statistics/lagtingkommunalval2011.pdf # https://www.asub.ax/sites/www.asub.ax/files/statistics/val_2015.pdf Luokka:Vuoden 2015 vaalit Maakuntavaalit 2015
Giliap

Giliap on Roy Anderssonin käsikirjoittama ja ohjaama ruotsalainen draamaelokuva vuodelta 1975. Sen pääosia näyttelevät Thommy Berggren ja Mona Seilitz. Kokeellinen ja tyylitelty elokuva kertoo pikkukaupungin synkkään hotelliin töihin saapuvasta nuoresta miehestä. Roy Anderssonin toinen pitkä elokuva sai kielteisiä arvosteluja, joissa sitä pidettiin pettymyksenä Anderssonin esikoispitkän, raikkaan nuorisokuvauksen Eräs rakkaustarina (1970) jälkeen. ==Juoni== Busarewskin hotellin keittiön ja kellareiden uumenissa työskentelee sekalainen kaarti värikkäitä hahmoja. Väliaikaiseksi tarjoilijaksi pestautunut kulkuri (Berggren) saa kuulla myös viinurin tulleen taloon ”väliaikaisesti” 12 vuotta aiemmin. Komedia muuttuu tragediaksi, jonka keskeiseen rooliin nousee kellarin epävirallinen päällepäsmäri, pikkurikollisen urasta haaveileva Kreivi. ==Vastaanotto== Giliap sai niin huonon yleisömenestyksen, että Roy Andersson paikkaili sen tappioita parikymmentä vuotta mainoselokuvia tekemällä kunnes pääsi uuteen alkuun pitkien elokuvien saralla elokuvalla Toisen kerroksen lauluja (2000). Suomessa Giliap sai teatteriensi-iltansa vasta 33 vuotta maailmanensi-illan jälkeen vuonna 2008, silloinkin ilman suomenkielisiä tekstejä. (vain tilaajille) Se sai Suomessa ensiesityksensä television TV2-kanavalla maaliskuussa 1981, jolloin Helsingin Sanomien Mikael Fränti piti sitä paitsi loistavana vieraantumisen kuvauksena, myös pitkästyttävänä filminä ellei tutki sen kuvia tarkasti ja jää miettimään niitä. Andersson ei hänestä ole tyytynyt helppoihin ratkaisuihin. Myös Iltalehden Taru Mäkelän mielestä elokuvaa hallitsee hyvin tiukka ja keskittymistä vaativa muotokieli, jossa jokainen kuva on tarkoin harkittu ja täynnä merkitystä. Lähikuvien puute korostaa tarinan henkilöiden vieraantuneisuutta ja irrallisuuden tunnetta, ja dialogi on vähäistä. Vuonna 2009 Giliap pääsi mukaan kirjaan Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.Gradvall, Jan ym. (2009). Tusen svenska klassiker: böcker, filmer, skivor, tv-program från 1956 till i dag. Tukholma: Norstedt. ISBN 978-91-1-301717-4. ==Lähteet== Luokka:Ruotsalaiset draamaelokuvat Luokka:Vuoden 1975 ruotsalaiset elokuvat Luokka:Roy Anderssonin ohjaamat elokuvat Luokka:Elokuvat liike-elämästä
Cradle of Filthin diskografia

__NOTOC__ Tämä artikkeli sisältää Cradle of Filthin diskografian. == Studioalbumit == * * * * * * * * * * * * * == EP:t == * * * * == Livealbumit == * * * == Kokoelmat == * * == Videot == * , (DVD&VHS;) * , (DVD&VHS;) * , (DVD) Sisältävät yhden keikan sekä musiikkivideoita. * , (Alex Chandonin elokuva. Mukana Midianin aikainen kokoonpano) * , (Chrome Dreamsin dokumentti) == Erityisjulkaisuja == * , (split with Malediction), (C-kasetti), (Harvinainen) * * * , (Chrome Dreamsin dokumentaarinen cd-julkaisu) * * * , (Deluxe Edition), (Uudelleenmiksattu) == Singlet == * Twisted Nails of Faith (1998) * No Time to Cry (2001) * Babalon A.D. (So Glad For The Madness) (2003), (DVD-single) * Mannequin (2003), (DVD-single) * Nymphetamine (2004) * Devil Woman (2005) * Dirge Inferno (2006) * Temptation (2006) * Honey and Sulphur (2008) * The Death of Love (2009) * Forgive Me Father (I Have Sinned) (2010) * Right Wing of the Garden Triptych (2015) * Blackest Magick in Practice (2015) * Heartbreak and Seance (2017) * Crawling King Chaos (2021) * She Is a Fire (2023) == Demot == * , (C-kasetti), (ei koskaan julkaistu) * , (C-kasetti) * , (C-kasetti, myöhemmin julkaistu myös vinyylilevyllä) * , (C-kasetti) * , (C-kasetti, myöhemmin julkaistu myös vinyylilevyllä) == Tunnetuimpia bootleg-julkaisuja == * Ensimmäinen tiedossa oleva Cradle Of Filth -bootleg. * * Total Fucking Darkness -demo ja livemateriaalia. * Livemateriaalia. * Livemateriaalia. * * Bootlegkokoelma. Myös demomateriaalia. * Bootlegkokoelma. * Bootlegkokoelma, myös livemateriaalia. * Invoking the Unclean-demo, Orgiastic Pleasures-demo & Black Goddess Rises-demo. == Lähteet == Diskografia Luokka:Diskografiat
Björn Isfält

Tor Björn Engelbrekt Isfält (28. kesäkuuta 1942 Linköping – 17. tammikuuta 1997 Tukholma) oli ruotsalainen muusikko ja säveltäjä, joka oli erikoistunut elokuvamusiikkiin. Hän teki musiikin kymmeniin ruotsalaisohjaajien elokuviin 1970-luvulta 1990-luvulle. Isfält opiskeli Tukholman musiikkikorkeakoulussa ja debytoi elokuvasäveltäjänä Roy Anderssonin esikoiselokuvassa Eräs rakkaustarina (1970). ==Elokuvamusiikkia== *1970: Eräs rakkaustarina (ohj. Roy Andersson) *1972: Firman juhlat (Jan Halldoff) *1975: Giliap (Roy Andersson) *1976: Unelmieni kaupunki (Ingvar Skogsberg) *1977: Veljeni Leijonamieli (Olle Hellbom) *1977: Hempan baari (Lars G. Thelestam) *1981: Pikku kulkuri (Olle Hellbom) *1984: Ronja ryövärintytär (Tage Danielsson) *1985: Elämäni koirana (Lasse Hallström) *1989: Retki Meloniaan (Per Åhlin) *1993: Gilbert Grape (Lasse Hallström) *1993: Ritsakauppias (Åke Sandberg) *1994: Enkelten talo (Colin Nutley) *1994: Enkelten talo – toinen kesä (Colin Nutley) ==Lähteet== ==Aiheesta muualla== * Luokka:Ruotsalaiset säveltäjät Luokka:Elokuvasäveltäjät Luokka:Vuonna 1942 syntyneet Luokka:Vuonna 1997 kuolleet
Songs from the Big Chair

__NOTOC__ Songs from the Big Chair on brittiläisen popyhtyeen Tears for Fearsin toinen studioalbumi, joka julkaistiin Phonogram Records -levy-yhtiöllä 25\. helmikuuta 1985. Se sijoittui 2. sijalle Britannian albumilistalla ja 1. sijalle Yhdysvalloissa sekä Kanadassa. Albumilta julkaistiin kansainvälisesti hittikappaleita olleet ”Mothers Talk”, ”Shout”, ”Everybody Wants to Rule the World”, ”Head Over Heels” sekä ”I Believe”. Songs from the Big Chair pysyy yhtyeen parhaiten myyneenä albumina tänäpäivänäkin. Albumi nousi Yhdysvalloissa Billboard 200 -listan ensimmäiselle sijalle. Suomessa se ylsi virallisen albumilistan sijalle 11. ja pysyi listalla 12 viikkoa. ==Kappaleet== == Arvostelut == * AllMusic: AllMusic review * Consequence of Sound: A+Consequence of Sound: Album review * Pitchfork: 8.9/10Pitchfork Media: Album review ==Lähteet== Luokka:Tears for Fearsin albumit Luokka:Vuoden 1985 albumit
Rataspuu

Rataspuu (Trochodendron aralioides) on aasialainen puulaji, joka on ainoa nykyisin elävä laji suvussaan. Monia muita Trochodendron-lajeja tunnetaan fossiililöytöjen perusteella. Rataspuu on ainavihanta nahkealehtinen puu, joka kasvaa 5–20 metriä korkeaksi. Se esiintyy luonnonvaraisena lehtimetsissä Taiwanissa, Etelä-Koreassa ja Japanissa.Flora of China: Trochodendron aralioides == Lähteet == == Aiheesta muualla == * Arboretum Mustila: Rataspuu (Trochodendron aralioides) * Dendrology.org: Tree of the Year: Trochodendron aralioides (pdf) Luokka:Trochodendrales Luokka:Aasian puut
Ben Rhyddingin rautatieasema

Ben Rhyddingin rautatieasema on rautatieasema Ben Rhyddingin kylässä West Yorkshiressä. Se sijaitsee Wharfedale Linen varrella. Asema avattiin 1. elokuuta 1865. Sitä käytti 218 742 matkustajaa kaudella 2017–2018. == Lähteet == * === Viitteet === Luokka:West Yorkshiren rautatieliikennepaikat
Antti Isotalo (saarnaaja)

Antti Matinpoika Isotalo (5. maaliskuuta 1824 Alajärvi – 1906) oli suomalainen puukkojunkkari ja saarnamies. Hänet sekoitetaan usein toiseen samana aikana eläneeseen, tunnetumpaan puukkojunkkariin, Antti Heikinpoika Isotaloon. Isotalo oli talollisen Matti Isotalon poika. Matti Isotalo kuoli vuonna 1831. Vuonna 1841 Antti Isotalo muutti Vimpeliin. Isotalo oli suurikokoinen mies, ja työskentelikin mm. rakennusmiehenä. Hänet tuomittiin taposta vuonna 1855 ja joutui Käkisalmen vankilaan. Hänet oltiin karkottamassa Siperiaan, mutta uusi suuriruhtinas Aleksanteri II lievensi tuomiota. Jo vuonna 1862 Isotalo pääsi ehdolliseen vapauteen. Vapauduttuaan vankilasta Isotalo tuli uskoon. Aluksi hän kääntyi herännäisyyteen, myöhemmin lestadiolaisuuteen. Hän toimi sittemmin liikkeen Lounais-Suomen pääsaarnaajana Etelä-Pohjanmaalla ja Satakunnassa. Saarnamiehenä Isotalo oli karski ja jyrkkäotteinen. Isotaloa on pidetty lestadiolaisuuden piirissä liikkeen marttyyrina. Hänet pidätettiin saarnamatkallaan 1876 ja ripustettiin käsistään yöksi orteen roikkumaan. Uskonsa vuoksi Isotalo joutui olemaan kolmesti kahleissa ja vankikoppiin teljettynä. Viimeiset vuotensa Isotalo vietti Porissa. Isotalo oli neljä kertaa naimisissa. ==Lähteet== *Antti Isotalo *Ihonen, Markku: Mediakummajainen? Herätysliikkeen julkisuusongelmien äärellä * == Kirjallisuutta == * Lohi, Seppo (1997) Pohjolan kristillisyys. Lestadiolaisuuden leviäminen Suomessa 1870-1899. Oulu: Suomen Rauhanyhdistysten Keskusyhdistys. Luokka:Vuonna 1824 syntyneet Luokka:Vuonna 1906 kuolleet Luokka:Lestadiolaiset saarnaajat Luokka:Puukkojunkkarit Luokka:Suomalaiset tappajat
Kuolemankuopat

Kuolemankuopat ovat kaksi suppaa Jyväskylässä Seppälänkankaalla. Suuremman syvyys on 25 m ja suurin leveys miltei 200 m. Kuolemankuoppien ja lähialueen metsä on pääosin kuivaa kangasta, hieman etäämmällä kaakossa on myös pieni lehto. Kuolemankuopat ovat suurimmalta osalta luonnonsuojelualuetta. == Lähteet == Luokka:Jyväskylän luonto Luokka:Suomen supat Luokka:Seppälänkangas
Kiova-Svjatošynskyin piiri

Kiova-Svjatošynskyin piiri () oli yksi Ukrainan Kiovan alueen hallinnollisista piireistä. Se sijaitsee heti maan pääkaupunki Kiovan länsipuolella. Hallinnollisena keskuksena toimi Kiova-Svjatošynskyin piiriin kuulumaton Kiova. 17\. heinäkuuta 2020 toteutetussa Ukrainan aluehallinnon uudistuksessa piiri lakkautettiin; samalla sen alue yhdistettiin osaksi uusia laajempia piirejä (mm. Butšan ja Fastivin piirit). Ukrainan tilastokeskus arvioi piirin väkiluvuksi 177 626 ihmistä (1.1.2017). Maaseutuväestöön heistä kuului 98 280 asukasta. Kaupunkilaisia oli 79 346, ja he asuivat joko piirin kahdessa kaupungeissa (Vyšneve, 39 540 as. ja Bojarka, 35 459 as.) tai yhdessä kaupunkityyppissä taajamassa (Tšabany, смт Чабани, 4 347 as.). Kiovan alueen tilastoviranomaisen mukaan piirin (pysyvästi kirjoilla oleva) väkiluku oli 180 459 (1.7.2017). Kyjevo-Svyatoshyns'kyi district, Kyivs'ka oblast, Ukraine - panoramio.jpg|Kiova-Svjatošynskyin piirin itäosan kaupunkiasutusta aivan Kiovan rajan tuntumasta nähtynä. Боярка. Белогородская.jpg|Näkymä Bojarkan kaupungista. Боярка. Железнодорожный вокзал.JPG|Bojarkan rautatieasema. Боярка. Михайлівська церква. 1898-1902 роки побудови.jpg|Pyhän Mikaelin kirkko Bojarkassa. Вокзал станції Вишневе.jpg|Vyšneve]n rautatieasema. Став на річці Рокач в Мироцькому.JPG|Mies ongalla piirin alueella. Автодорога Київ — Одеса, с. Віта-Поштова 003.jpg|Valtatie M05 (osa E95:sta) Kiovasta Odessaan kulkee piirin läpi. == Lähteet == ==Aiheesta muualla== Luokka:Kiovan alueen entiset piirit
Linnavuori (täsmennyssivu)

Linnavuori voi tarkoittaa seuraavia: == Muinaisjäännös == * linnavuori, muinainen puolustusvarustus * Usean muinaisen puolustusvarustuksen sijaintipaikkana olevan mäen nimi Suomessa: ** Luonnonmaan linnavuori Naantalissa ** Repolan Linnavuori Nousiaisissa ** Seppälän Linnavuori Laitilassa ** Sulkavan Linnavuori ** Suuri Pyhäkalan Linnavuori Lappeenrannassa == Asutusnimi == * Linnavuori, kulmakunta Maskussa * Linnavuori, asuinalue Naantalissa * Linnavuori, asuinalue Nokialla * Linnavuori, alue Budapestissa == Henkilön nimi == * Frans Linnavuori (1880–1926), suomalainen säveltäjä ja kirkkomuusikko * Leander Linnavuori (1871–1917), suomalainen opettaja ja toimittaja * Rauno E. Linnavuori (1927–2019), suomalainen hyönteistutkija * Tauno Linnavuori (1907–1965), suomalainen kirjailija ja toimitussihteeri. ==Katso myös== * Linnamäki (täsmennyssivu)
Sam Bockarie

Samuel ”Sam” Bockarie, joka tunnettiin myös nimeltä Mosquito (10. helmikuuta 1964 Koidu, Konon piirikunta − 5. toukokuuta 2003 Liberia), oli yksi sierraleonelaisen kapinallisarmeijan Revolutionary United Frontin (RUF) johtavista jäsenistä. Bockarie oli kuuluisa julmista taktiikoistaan Sierra Leonen sisällissodassa, johon kuului muun muassa ihmisten amputointi, silpominen ja raiskaaminen. Hän sai lempinimen Mosquito () taitavuudestaan hyökätä vihollisiaan kohti yllättäen, useimmiten yöllä. Palvellessaan Revolutionary United Frontissa hän ystävystyi Liberian presidentin Charles Taylorin sekä RUF:n johtajan Foday Sankohin kanssa. Kun Sankoh oli vangittuna maaliskuusta 1997 huhtikuuhun 1999 Bockarie toimi RUF:n johtajana hänen tilallaan. ==Lähteet== Luokka:Sierraleonelaiset sotilaat Luokka:Vuonna 1964 syntyneet Luokka:Vuonna 2003 kuolleet
Vyšhorodin piiri

Vyšhorodin piiri () on yksi Ukrainan Kiovan alueen hallinnollisista piireistä. Piiri ympäröi Kiovan tekojärveä. Piiri alue rajoittuu idässä Tšernihivin alueeseen, kaakossa Brovaryn piiriin, etelässä Kiovaan ja Butšan piiriin ja lännessä Žytomyrin alueeseen (Korostenin piiri). Pohjoisrajan takana on Valko- Venäjän Homelin alue. Piirin hallintokeskus on Vyšhorodin kaupunki (32 396 as., 2021) Vyšhorodin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Kiovan alueen piirien lukumäärän seitsemään. Laajentuneen Vyšhorodin piirin pinta-alaksi tuli 4 333,0 neliökilometriä. Ukrainan tilastokeskus arvioi Vyšhorodin piirin väkiluvuksi 131 957 (1.1.2021). Kaupunkilaisiksi luokiteltiin prosenttia piirin asukkaista (73 541 as.), eli kahden kaupungin (Vyšhorod ja Slavutytš) ja kolmen kaupunkityyppisen taajaman (Dymer, Ivankiv, Krasjatytši) väestö. Piirin laajenemisen (7/2020) seurauksena uusi piiri on aiempaa samannimistä piiriä väkirikkaampi (väkiluku 73 688 heinäkuussa 2017). Tiedosto:Vyshgorodskyi-Raion.png|Vyšhorodin piirin alue ennen 7/2020 voimaantullutta piirijaon muutosta. Tiedosto:Autumn sky.jpg|Näkymä Kiovan tekojärven länsirannalla sijaitsevalta Tšernynskyin suojelualueelta. Tiedosto:Honka in Mezhyhirya.jpg|Mežyhirjan kartanoalueen nyttemmin museoksi muutettu Honka-rakennus. == Lähteet == ==Aiheesta muualla== *
Sulfoleeni

Sulfoleeni eli 3-sulfoleeni (C4H6SO2) on tyydyttymättömiin heterosyklisiin sulfoneihin kuuluva orgaaninen yhdiste. Yhdistettä voidaan käyttää lähtöaineena orgaanisen kemian synteeseissä. ==Ominaisuudet== Huoneenlämpötilassa sulfoleeni on valkoisia kiteitä. Yhdiste liukenee hyvin niin veteen kuin useisiin orgaanisiin liuottimiin. Sulfoleeni reagoi helposti Diels–Alder-reaktiolla sekä muilla additioreaktioilla. Kuumennettaessa yhdistettä voimakkaasti se hajoaa rikkidioksidiksi ja butadieeniksi. ==Valmistus ja käyttö== Sulfoleenia valmistetaan butadieenin ja rikkidioksidin välisellä reaktiolla. Reaktio on tyypiltään keletrooppinen reaktio ja tapahtuu suhteellisen helposti jo huoneenlämpötilassa. Sulfoleeni voidaan pelkistää vedyttämällä sulfolaaniksi. Yhdistettä käytetään myös hydrauliikkanesteiden lisäaineiden, kosmetiikassa käytettävien yhdisteiden ja liman muodostumista estävien yhdisteiden valmistamiseen. : ==Lähteet== Luokka:Heterosykliset yhdisteet Luokka:Orgaaniset rikkiyhdisteet